ZMLUVA O POSKYTOVANÍ SLUŽIEB
Externý manažment
,,Obnova kultúrno-správnej budovy v obci Ortuťová“

Uzatvorená na základe ustanovenia par. 269 a nasl. Obchodného zákonníka v platnom znení medzi týmito zmluvnými stranami:
					

Obec Ortuťová
Sídlo:				Ortuťová 51, 086 12 Kurima
V zastúpení:			Ing. Ján Čisár - starosta
IČO:				00322474
Bankové spojenie:		Prima banka Slovensko, a.s. 
IBAN:				SK74 5600 0000 0036 0447 2002
 (ďalej len „objednávateľ“)

a

Energia plus s.r.o.
Sídlo:				Kamencová 8157/32, 080 05 Prešov	
v zastúpení:			Ing. Vladimír Uram
IČO:				46762990
DIČ:				2023567942
Bankové spojenie: 		Slovenská sporiteľňa, a.s.
IBAN:				SK39 0900 0000 0050 5254 2285
(ďalej len „poskytovateľ“)

(ďalej len „zmluva“)

 I.
Predmet zmluvy

1) Predmetom zmluvy je záväzok poskytovateľa poskytovať služby podľa tejto zmluvy a záväzok objednávateľa zaplatiť poskytovateľovi cenu za ich poskytovanie.

II.
Predmet poskytovaných služieb

1) Predmetom poskytovaných služieb je vykonávanie pozície externého projektového manažéra v rámci projektu: „Obnova kultúrno-správnej budovy v obci Ortuťová“,

2) Externý manažér – projektový manažér projektu vykonáva v rámci projektu najmä tieto činnosti:
a) konzultačná a poradenská činností vrátane komunikácie so sprostredkovateľským orgánom od podpisu zmluvy o podpore formou dotácie po úplné finančné ukončenie realizácie projektu,
b) riadenie projektu,
c) zabezpečenia dodržania procesov kontroly kľúčových technických a environmentálnych charakteristík projektu,
d) sledovanie dodržiavania termínov a harmonogramu projektu,
e) komplexne poradenstvo a asistenčné služby v oblasti štrukturálnych fondov EÚ, najmä vypracovanie žiadosti o platbu (vrátane príloh), vypracovanie monitorovacích správ (vrátane príloh), sledovanie a koordinácia povinnosti prijímateľa podľa Príručky prijímateľa a podľa zmluvy o podpore formou dotácie spracovanie podkladov k zmenovým konaniam a ďalšie úkony súvisiace s implementáciou projektu,
f) kontrola účtovných dokladov predmetného projektu, vrátane finančného riadenia predmetného projektu,
g) asistencia pri kontrole na miesto zo strany riadiaceho, sprostredkovateľského orgánu,
h) koordinácia projektových činností s prijímateľom PODPORY FORMOU DOTÁCIE, zhotoviteľom stavebných prác, stavebným dozorom, poskytovateľom PODPORY FORMOU DOTÁCIE, inými dotknutými orgánmi štátnej správy, súvisiaca s implementáciou projektu vrátané spracovania dokumentácie a komunikácie vo všetkých formách v mene žiadateľa.

III.
Cena za poskytovanie služieb a jej splatnosť

1) Cena za poskytovanie služieb sa stanovuje pre predmet zmluvy nasledovne: 

Bez DPH:		24 000,00 EUR
DPH:		  5 520,00 EUR
Celková suma	29 520,00 EUR

2) Cena za poskytovanie služieb nesmie presiahnuť sumu uvedenú v ods. 1 tohto článku.
Cena za poskytovanie služieb je splatná: 
a) priebežnou fakturáciou počas celého trvania projektu v nadväznosti na harmonogram predkladania žiadostí o platbu,
b) realizácia predmetu zmluvy začne dňom účinnosti tejto zmluvy o poskytnutí služieb. Ukončenie realizácie predmetu zmluvy je po vypracovaní a schválení záverečnej monitorovacej správy k projektu poskytovateľom PODPORY FORMOU DOTÁCIE. 
3) Objednávateľ uhradí dohodnutú odmenu poskytovateľovi na základe vystavených faktúr na účet poskytovateľa. Lehota splatnosti faktúr je 30 dní.

IV.
Práva a povinnosti poskytovateľa

1) Poskytovateľ je povinný poskytovať služby riadne podľa článku II. tejto zmluvy.
2) Poskytovateľ je povinný poskytovať služby, ktoré sú predmetom zmluvy objednávateľovi.
3) Poskytovateľ sa zaväzuje zachovávať mlčanlivosť o všetkých skutočnostiach, s ktorými sa oboznámil pri poskytovaní služieb podľa tejto zmluvy a bez súhlasu objednávateľa ich neposkytne tretej osobe.

V.
Práva a povinnosti objednávateľa

1) Objednávateľ je povinný poskytnúť poskytovateľovi patričnú súčinnosť nevyhnutnú na riadne vykovanie predmetu zmluvy.
	Patričnou súčinnosťou sa rozumie najmä:
· obstarať a odovzdať všetky informácie a doklady súvisiace s predmetom zmluvy,
· vytvoriť také podmienky spolupráce, aby poskytovateľ mohol riadne a včas splniť svoj záväzok,
· určiť osobu alebo osoby, ktoré sa budú aktívne podieľať na spolupráci ako aj poskytovať súčinnosť pri práci,
Patričnú súčinnosť je objednávateľ povinný poskytnúť na výzvu poskytovateľa bez zbytočného odkladu.
2) Objednávateľ sa zaväzuje neodkladne oznámiť poskytovateľovi všetky podstatné zmeny, o ktorých uvažuje a ktoré môžu ovplyvniť realizáciu predmetu zmluvy ešte pred ich uplatnením. 
3) Objednávateľ je oprávnený byť informovaný o všetkých skutočnostiach týkajúcich sa predmetu zmluvy. Na výzvu objednávateľa je poskytovateľ povinný bez zbytočného odkladu písomne informovať objednávateľa o skutočnom stave prebiehajúcej realizácie predmetu zmluvy.

VI.
Sankcie

1) V prípade omeškania objednávateľa so zaplatením faktúry podľa článku III ods. 3 a článku je poskytovateľ oprávnený požadovať od objednávateľa poplatok z omeškania vo výške 0,05% z dlžnej sumy za každý deň omeškania.

VII.
Zánik zmluvy

1) Zmluva zaniká splnením záväzkov zmluvných strán podľa tejto zmluvy.
2) Zmluva môže taktiež zaniknúť písomnou dohodou zmluvných strán.
3) Zmluvné strany sú oprávnené  zmluvu písomne vypovedať, ak jedna zo zmluvných strán opakovane porušuje ustanovenia tejto zmluvy.
V prípade, že nastali skutočnosti zakladajúce právo zmluvu vypovedať v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť druhej strane, ktorá povinnosť porušila a dať jej päťdňovú lehotu na odstránenie tohto stavu.
Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená podať písomnú výpoveď.
Výpoveď nadobúda účinnosť dňom doručenia druhej zmluvnej strane. 
4) Ukončením zmluvného vzťahu nezbavuje žiadneho účastníka zmluvy povinnosti vysporiadať záväzky, ktoré vznikli počas trvania zmluvy.

VIII.
Spoločné a záverečné ustanovenia

1) Práva a povinnosti v tejto zmluve neupravené sa riadia príslušnými ustanoveniami Obchodného zákonníka a inými právnymi predpismi platnými na území Slovenskej republiky.
2) Poskytovateľ je povinný strpieť výkon kontroly/auditu/kontroly na mieste súvisiaceho s dodávanými službami, kedykoľvek počas platnosti a účinnosti Zmluvy o poskytnutí PODPORY FORMOU DOTÁCIE, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
3) Obsah tejto zmluvy je možné meniť a dopĺňať po dohode zmluvných strán. Zmeny sa vykonávajú v písomnej forme dodatkami označenými poradovým číslom a budú podpísané zodpovednými osobami zastupujúcimi zmluvné strany.
4) Táto zmluva nadobúda platnosť dňom podpisu zmluvy oprávnenými zástupcami  obidvoch zmluvných strán a účinnosť dňom nasledujúcim po dni jej zverejnenia  v Centrálnom registri zmlúv vedenom Úradom vlády SR.
5) Objednávateľ má právo bez akýchkoľvek sankcií odstúpiť od zmluvy s dodávateľom/zhotoviteľom v prípade, kedy ešte nedošlo k plneniu zo zmluvy medzi žiadateľom/prijímateľom a dodávateľom/zhotoviteľom a výsledky kontroly poskytovateľa neumožňujú financovanie výdavkov vzniknutých z tohto obstarávania.
6) Objednávateľ a poskytovateľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu zmluvy, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
7) V prípade akéhokoľvek nedorozumenia, sporu, resp. sporného nároku sa ich zmluvné strany zaväzujú riešiť bez zbytočného odkladu vzájomnou dohodou.
8) Zmluva je vyhotovená v šiestich rovnopisoch, pričom objednávateľ obdrží päť podpísaných rovnopisov a poskytovateľ jeden rovnopis.

IX.

1) Vo všetkých veciach tejto zmluvy konajú:

za objednávateľa  : 	Ing. Ján Čisár
za poskytovateľa  : 	Ing. Vladimír Uram

Účastníci tejto zmluvy prehlasujú, že súhlasia s jej obsahom, že bola spísaná na základe pravdivých údajov, ich slobodnej vôle, nebola dojednaná v tiesni, ani za inak nevýhodných podmienok a že im nie sú v dobe podpisu zmluvy známe okolnosti, ktoré by mohli obmedziť jej obsah a účinnosť.

Na dôkaz toho pripájajú svoje podpisy.

